1973. na televiziji


Globalni televizijski događaji 
4. januar - Na programu BBC1 emitirana pilot epizoda humorističke serije Last of the Summer Wine, čije će redovno prikazivanje započeti 25. novembra, a koja će sa vremenom postati najdugovječnija humoristička TV-serija na svijetu.
14. januar - U Honoluluu Elvis Presley drži koncert pod naslovom Aloha from Hawaii Via Satellite koji se putem satelita direktno prenosi u preko 40 zemalja svijeta; prema pojedinim procjenama, njega je u tom trenutku gledalo između 1 i 1,5 milijarde ljudi.
15. april - Na programu JRT emitirana Leptirica, televizijski film u režiji Đorđa Kadijevića i produkciji RTV Beograd, poznat kao jedno od rijetkih ostvarenja žanra horora u historiji jugoslavenske televizije, a koji će tokom godina steći kult status.
4. maj - Na programu američke javne mreže PBS emitirana TV drama Steambath koja sadrži scenu u kojoj se ženski lik, koji tumači Valerie Perrine, pojavljuje golih grudi; to je prvi takav slučaj u historiji američke televizije.
17. maj - Redovni dnevni program američkih TV-mreža je prekinut kako bi se mogla direktno prenositi saslušanja tokom kongresne istrage povodom afere Watergate; tri tadašnje nacionalne mreže - CBS, NBC i ABC - sporazumno rotiraju prijenose svaki dan, a što će se nastaviti sve do 7. augusta.
11. august - Na Prvom programu Sovjetske centralne televizije započinje emitiranje špijunske miniserije Sedamnaest trenutaka proljeća koja će steći izuzetnu popularnost, a sa vremenom i kult status u tadašnjem SSSR-u.
31. oktobar - Na programu britanske mreže ITV započinje emitiranje The World at War, dokumentarne serije posvećene Drugom svjetskom ratu, dotada najskupljeg ostvarenja žanra, a koje se danas smatra najboljom i najuticajnijom televizijskom historijom tog sukoba i uzorom za brojne televizijske projekte slične tematike.
19. decembar - Popularni komičar i TV voditelj Johnny Carson u svojoj emisiji The Tonight Show čita lažnu vijest o tome kako SAD prijeti trajna nestašica toaletnog papira; vijest je shvaćena ozbiljno od strane publike te dolazi do trotjedne navale na trgovine.

Premijere TV-serija i redovnih emisija 
28. januar - Barnaby Jones (CBS, 1973 - 1980)
26. mart - The Young and the Restless (CBS, 1973 -)
5. august - Fantástico (Rede Globo, 1973 -)
22. septembar - The Starlost (CTV Television Network, 1973 - )
20. oktobar - The Six Million Dollar Man (ABC, 1973 - 1978)
24. oktobar - Kojak (CBS, 1973 - 1978)
15. novembar - Last of the Summer Wine (BBC1, 1973 - 2010)
tokom godine - Nedjeljno popodne (JRT, 1973 - 1985)

TV-serije i redovne emisije prestale s emitiranjem

Izvori